હું આ કરું છું. આ મેં કર્યું એમ કહેનારા આપણે ગાડા નીચેનાં કૂતરાં જેવા છીએ. મહાભારતના યુદ્ધ પહેલાં કૌરવો અને પાંડવોનાં સૈન્ય સામસામે આવ્યાં. અર્જુનના કહેવાથી સારથિ બનેલા શ્રીકૃષ્ણ ભગવાને અર્જુનનો રથ કુરુક્ષેત્રના મેદાનમાં વચ્ચે ઊભો રાખ્યો. કૌરવોનાં સૈન્યમાં પોતાનાં સ્વજનોને જોઇને હતાશ થયેલો અર્જુન હથિયાર હેઠાં મૂકી દે છે. તે શ્રીકૃષ્ણને કહે છે કે, “મારાં જ સગાં સ્નેહીને મારી નાખું તો મને ભારે પાપ લાગે. માટે હું યુદ્ધ નથી કરવાનો.” શ્રીકૃષ્ણને અર્જુનનો આ અહંકાર નષ્ટ કરવો જરૂરી લાગ્યો.